NUUS PAS IN: 'n Tweede transito-rooftog vir Bloem die week - Bloemfontein Courant
Home News Local NUUS PAS IN: ‘n Tweede transito-rooftog vir Bloem die week
NUUS PAS IN: ‘n Tweede transito-rooftog vir Bloem die week
‘n Onbekende bedrag geld is vanmiddag van Fidelity Coin Services gebuit by ‘n onderneming in Ambulansstraat in Hilton, Bloemfontein. Courant se Earl Coetzee is op die toneel waar talle polisievoertuie en -lede besig is met die ondersoek na die voorval wat omtrent ‘n uur gelede plaasgevind het.
“Volgens ooggetuies het ‘n onbekende getal mans die agterste ingang van C & F Motor Spares binnegestorm en daarop aangedring dat die werknemers van Fidelity Coin Security hulle na die kluis neem. Gelukkig het een van C&F Motor Spares se werknemers hulle gehoor en hy het vinnig die deure gesluit en seker gemaak niemand kan in- of uitgaan nie. Dit het daartoe gelei dat slegs die geld wat reeds in die Fidelity Coin-wa was, gebuit is, en geen van C&F se eie geld nie,” sê Coetzee.
Volgens ooggetuies is geen van C&F Spares se werknemers beseer nie. Een van die Fidelity Coin-werknemers is egter in die gesig geslaan en sy nek is beseer. Buiten die geld is ‘n aanvalsgeweer ook gebuit.
C & F Motorspares
Previous articleFree State EMS training targets rural areas
Next articleGevaarlike mortier in Langenhovenpark-veld gevind